
Diabierna 2 di juni, Prome Minister Evelyn Wever-Croes a ricibi 
bishita di cortesia sumamente ameno di un grupo di dama di 
nos Isla Ruman Corsou, ‘The Hat Ladies”. Bisti hopi elegante y 
cu sombrenan colorido y hopi bunita, e damanan aki a bishita 
Prome Minister na unda a intercambia informacionnan riba 
diferente tema di hende muhe cu e islanan tin en comun. Pero 
principalmente e damanan a bin gradici Prome Minister, como 
un hende muhe, pa e trabou cu e ta haciendo pa Aruba. 


“The Hat Ladies' ta un grupo social di profecionnalnan cu 
ta haci, cu hopi amor, diferente obra caricativo pa nos pa e 
comunidad di Corsou. E grupo aki ta consistiendo di damanan 
for di diferente isla di ex-Antia. Y tambe nan ta pone damanan 
den comunidad den funcionnan prominente, den lus positivo. 
Probechando cu The Hat Ladies' tawata na Aruba durante fin 


Evelyn Wever- Úroes 


Prome MINISTER 


di siman cu a pasa, nan a desea di haci bishita cerca Prome 
Minister y Minister di Finansas durante nan bishita na Aruba. 


“The Hat Ladies' ta consisti di e siguiente damanan: Edna 
Carlo, Mariska Celestina-Willems, Angelique Fredema-Wallé, 
Suzanne Kwas, Sharine Mauricio, Sharine Mauricio-Hersilia, 
Herta Parabirsing-Balentina, Nidia Rosaria-Wallé, Lidia Sillé- 
Gomez, Marilyn Wallé de Alcalá, Ishel Wijngaarde. 


E damanan a regala Prome Minister un buki titula ʻE cilinder 
magico entre Aruba y Curacao” y algun artesania unico. 
Prome Minister ta gradici ‘The Hat Ladies’ pa nan bishita y pa 
e conbersacionnan hopi ameno y pa e bunita recuerdo cu nan 
a laga atras. 

Prome Minister Evelyn Wever-Croes: 
Durante e prome edicion di Periodista Pa Un Dia, 


Pa motibo di e interes y demanda pa cu Periodista Pa Un Dia, 
inscripcion a cera 


Diabierna ultimo, a tuma luga e prome edicion di Periodista 
Pa Un Dia den e di dos edicion di Conferencia Hubenil. 
Periodista Pa Un Dia ta un proyecto cu a cuminsa na 2021, 
y mirando e exito y interes di e muchanan pa cu e proyecto 
aki, Gobierno a dicidi di continua esaki e aña aki tambe. 


Prome Minister Evelyn Wever-Croes a splica cu e meta 
di e proyecto aki, ta pa nos muchanan, cu ta nos futuro E 
generacion, siña conoce mas di cerca e carera importante | 
di periodismo. Ta hopi importante pa un pais tin bon [2 
periodistanan ya cu ta nan ta mantene comunidad informa | 
di tur acontecimento. P'esey ta sumamente importante 
pa cuminsa inculca den e muchanan e importancia di e 
carera aki. 


E proyecto aki ta organisa pa Ministerio di Asuntonan 
General, y mirando cu Dia di Prensa ta na caminda, a scoge 
pa haci esaki den e luna di juni na unda cu tur diabierna, 
5 mucha di scol basico ta invita na Bestuurskantoor pa 
bin haci nan preguntanan na Prome Minister. Na yegada 
e muchanan ta wordo prepara pa un periodista y e team 
di PR di Gobierno. Diabierna ultimo a toca turno na e 
periodista conoci Andrew Vrolijk di TeleAruba pa prepara e 
muchanan na nan yegada. 


Prome Minister a indica cu durante e sesion di pregunta a 
resalta cu e muchanan tin hopi interes den gobernacion. 
E muchanan a bin bon prepara y nan preguntanan tabata 
hopi interesante. "Sigur un atardi hopi ameno na unda e 
muchanan a siña hopi di loke ta e trabou valioso di ta un 
periodista, y lo mas importante ta cu nan a bay super 
contento," Prome Minister a expresa. 


Prome Minister ta gradici tur e muchanan cu a participa den 
e prome edicion di Periodista Pa Un Dia, na e mayornan 
pa tuma e tempo pa trece nan yiu bestuurskantoor, y e 
scolnan cu ta encurasha e muchanan pa registra y participa 
na proyectonan importante asina. 


Prome Minister ta gradici tur mayor cu a permiti nan 
yiunan participa. Pa motibo di e interes y demanda pa cu 
Periodista Pa Un Dia, inscripcion a cera. Muchanan cu no 
ta participa, por wak Periodista Pa Un Dia via TeleAruba y 
riba pagina di Facebook di Gabinete Wever-Croes. 

Inicio Weganan Escolar 2023 


Recientemente a tuma luga e ceremonia 
oficial di inicio di Weganan Escolar (WE) 
2023. Prome Minister Evelyn Wever - Croes 
kende tabatin e honor di saca e prome bala 
conhuntamente cu Minister Endy Croes y 
Presidente di Parlamaento Edgar Vrolijk a 
desea tur cu ta participa exito. Danki na 
Minister Endy Croes pa su compromiso y 
determinacion pa continuacion di e evento. 

Jaarverslag CEDEHM 


CEDEHM a presenta su Jaarverslag 2022, den cual a relata 
e actividad nan cu a wordo haci den cuadro di 
empoderamento y proteccion di hende muher. Prome 
Minister a gradici Centro di Desaroyo di Hende Muher - 
CEDEHM pa e trabou grandi cu nan ta haci. 


Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


Fiesta Tipico den Baro 


Prome Minister a bishita Centro di Bario Savaneta pa 
celebra e di tres 'Fiesta Tipico den Bario' organisa pa 
Fundacion Union di Tipiconan Rubiano. Na e ocasion a 
reconoce dos persona, sra. Mathilde Paskel Boekhoudt y 
sr. Estaban Koolman) pa nan contribucion y sosten na 
Aruba su cultura. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 

DI SIMAN 


Bishita na Stichting HUNTO 

Prome Minister conhuntamente cu colega Minister Rocco 
Tjon a bishita Stichting HUNTO pa mira con e trabounan ta 
i ai Stichting HUNTO lo yuda nos combati salud 
mental. 


Recepcion VNO despedida sr. Abrahams 


Vertegenwoordiging van Nederland (VNO) in Oranjestad a 
despedi di sr. David Abrahams cu a traha na Aruba y a guia 
e organisacion e ultimo añanan. Prome Minister a asisti e 
recepcion conhuntamente cu colega Minister Dangui 
Oduber y President di Parlamento Edgard Vrolijk pa gradici 
sr. Abrahams pa e cooperacion. 

eunion cu DWJZ 
Reuni a tuma luga cu sr. George Croes director di Directie 
Wetgeving Juridische en Algemene Zaken (DWJZ). Pa trata 
aspectonan di legislacion pa e reformanan y cambionan cu 
kier implementa. 

Di dos edicion Periodista pa un Dia 


E conexion cu dia di prensa Ministerio di Asuntonan General 
ta organisa e di dos edicion di ‘Periodista pa un Dia’. Esaki 
ta un proyecto importante pa stimula nos muchanan pa un 
posibel profesion den periodismo. Pa mas informacion y tur 
detaye di con pa participa por bishita e pagina di Gabinete 
Wever - Croes riba Facebook. 


Entrega di Landsbesluit na empleadonan di KIA 


E siman aki a tuma luga e clausura di e re-organisacion di 
KIA. Prome Minister Evelyn Wever-Croes hunto cu Minister 
Rocco Tjon tabata presente na e gran evento aki na unda a 
entrega e lansbesluit na tur e 170 personal di Korrectie 
Instituut Aruba (KIA). E reorganisacion aki a cuminsa na ana 
2009 y awe, 13 aña despues a logra finalis’e. Esaki sigur no 
lo tabata posibel sin e determinacion di e actual Minister di 
Husticia Rocco Tjon cu hunto cu e team di trahadonan, 
Directiva di KIA, sindicatonan y Departamento di Recurso 
Humano a dedica na finalisa e proyecto aki. 

Prome Minister Evelyn Wever-Croes: 


| ia 

Diamars mainta, Prome Minister Evelyn Wever-Croes tawata 
presente na Cas di Cultura na unda cu Maria College a organisa 
e Culturele Kunstzinnige Vorming Dag (CKV) caminda cada 
klas a presenta resultado di trabounan practico di henter e 
afia. E show a cuminsa na un manera hopi imprecionante cu 
algun hoben alumno y ex alumno di Maria College y tambe 
docentenan cu a duna un bunita show pa e alumnonan. 
Alumnonan a presenta baile y canto brindando un mainta hopi 
ameno y bunita. 


Prome Minister ta felicita Maria College cu presentacion aki 
expresando cu e talento aki cu nan ta saca den tur e muchanan 
lo yuda nan den nan futuro. Nan ta haya un forsa hopi mas 
grandi pa nan por logra tur nan metanan pero specialmente 
e talento cu nan ta comparti ta increiblemente grandi. Den 
su discurso e mainta aki, Prome Minister a encurasha tur e 
alumnonan pa bay pa nan meta. 


“Pabien na Maria College, Cabezante señora Rozenstand y 
tur alumno. Ohala cu esaki por yuda cada alumno tambe den 
tur paso cu nan mester tuma den futuro. Pabien alumnonan. 
Propone boso meta y bay p’e. Aruba mester di cada un di boso 
pa hiba nos pais padilanti. Nos ta aplaudi boso pa tur loke 
boso a logra", Prome Minister a expresa. 

PAHO CU DOS DIA DI WORKSHOPS DEN 


CUADRO DI SALUD MENTAL 


Segun Minister di Husticia y Asuntonan Social sr. Rocco Tjon, 
salud mental ta hopi importante pa Gabinete Wever-Croes, pa 
e motibo ey diferente proyecto a wordo ehecuta den cuadro 
di esaki. Un di e proyectonan cu a demostra su balor agrega, 
tawata e eliminacion di e lista di espera pa loke ta e cuido 
di salud mental pa adulto y muchanan cu tin mester di esaki. 
Hunto cu PAHO, a percura pa diseña un roadmap caminda 
te cu 2023 lo duna atencion na e diferente aspectonan pa cu 
esaki, y como parti di esaki, a organisa dos dia di workshops 
pa e cadena di enseñansa y cuido, den cuadro di salud mental. 


Manera ta conoci, e stuurgroep GGZ cual ta consisti di tur 
stakeholders, ta reuni cada dos siman y ta atende cu aspectonan 
cu ta toca e parti di legislacion, cuido specifico cu mester 
wordo brinda, maneho, pero tambe e parti di financiamento 
y inversionnan cu ta necesario den tur nos profesionalnan. 
Algun siman atras, 12 persona a gradua como mental health 
professional, y di e forma aki ta percura pa e cuido bira mucho 
mas accesibel, pa tur esnan cu tin mester di esaki. 


Un proyecto hopi bunita a inicia diasabra ulitmo, caminda 
profesionalnan cu ta traha den e sector di cuido a haya 
diferente tools pa señala y identifica ora un persona ta sufri di 
salud mental, pa asina e persona ey por haya ayudo mucho 
mas lihe. Dialuna y Diamars e mesun curso a wordo brinda na 
henter e veld di enseñansa y fin di luna un otro curso lo wordo 
brinda na tur esnan cu ta traha den e cadena hudicial. Di e 
forma aki, mas y mas, ta percura pa aloca fondonan necesario 
pa por atende cu e tematica di salud mental. 


Por ultimo minister Tjon a expresa di ta sumamente satisfecho, 
y ta gradici PAHO cu a asisti cu e proyecto aki, y a brinda e 
workshopnan. Tambe, palabranan di pabien y gratitud na tur 
esnan cu a asisti e workshopnan aki, y nos ta spera cu di e 
forma aki nan por tin mas tools pa por eherce nan trabou mas 
miho. E feedback di esnan cu a participa na e workshopnan aki 
tawata hopi positivo, y a indica cu esaki ta di balor agrega, y pa 
e motibo aki lo sigui inverti den e forma aki pa asina por duna 
nos profesionalnan mas y mas tools. 

Cu proyecto PEL, ta bay percura pa mercado laboral tin empleado di calidad 


Recientemente, Minister di Enseñansa y 
Deporte Endy Croes a reuni cu DEA, kende ta 
representante di Ministerio di Enseñansa, DAO, 
DPL y Enseñansa pa Empleo, cu ta representa | 
Ministerio di Labor y ATIA, AHATA, SNBA, y KVK, 
cu ta representa Sector Priva. Durante e reunion 
a trata e proyecto di PEL, Plataforma Enseñansa 
y Labor, cual ta un di e recomendacionnan 
di Doorlichting Rapport van het Arubaanse 
Onderwijsbestel. E meta principal di e proyecto 
aki ta pa educa e studiantenan na e necesidad 
di mercado. 


Un tremendo proyecto, unda cu experto di 
Enseñansa, Labor y Sector Priva a bin hunto pa 
investiga e necesidadnan cu tin riba mercado 
laboral y basa riba e resultado ta evalua ki tipo di 
enseñansa mester y na ki nivel pa prepara nos 
hobennan y futuro empleadonan na necesidad 
cu mercado ta exigi. Den e proyecto aki ta desaroyonan di e proyecto. Finalmente, Minister Endy Croes 
traha riba diferente tema, entre otro, necesidad di mercado, ta indica cu unabes e proyecto ta completamente forma, ta 
ahustacion di curiculo a base di necesidad, pasantia, examen bay cuminsa prepara nos studiantenan conforme necesidad di 
y preparacion pa mercado laboral. Durante e reunion a duna mercado laboral. Pa asina percura pa mercado laboral por tin 
mandatario di Enseñansa un presentacion amplio di e ultimo empleado di calidad, manera cu e necesidad ta exigi. 

Aruba ta keda cordialmente invita pa e gran clausura di Weganan 
Escolar dia 9 y 10 di juni proximo 

Dialuna merdia, e competencia di Weganan Escolar 2023 a 
continua den e disciplina di Basketball B Mucha Homber na 
YMCA San Nicolas. Colegio San Hose y Colegio Sagrado 
Curason a bataya pa conkista e prome luga di Basketball B 
Mucha Homber di Weganan Escolar 2023. Colegio Sagrado 
Curason ta gana e partido cu e score di 7-3 y asina titula 
campeon di Weganan Escolar 2023. Scol Basico Washington 
y Sint Paulus School a hunga pa di tres y cuater luga. Den un 
wega hopi cera Sint Paulus School a gana cu e score cu di 4-3. 


Minister Endy Croes ta felicita e scolnan cu participa den 
basketball y ta desea tur alumno cu ta competiendo den 
diferente disciplina durante e dianan binidero hopi exito. 
Concluyendo, Mandatario di Deporte, ta invita e comunidad 
di Aruba pa e gran clausura di Weganan Escolar, diabierna 9 
di juni, cuminsando 5:30 di atardi na Joe Laveist Sport Park 
na San Nicolas, unda cu ta bay tin entregamento di premio pa 
e scolnan ganado, show di baile y entretenimento di Groove 
Masters. 


Diasabra, dia 10 di juni ta tuma luga e Competencia di Baile 
Deportivo y Cultural na Aruba Entertainment Center na 
Dakota, cuminsando 5:00 di atardi cu show cultural, dies (10) 
scol ta competiendo den baile cultural y moderno, tambe lo 
tin diferente tent di cuminda crioyo y artesania y banda Ritmo 
Real ta cera Weganan Escolar 2023. 

MINISTER ENDY CROES A RICIBI 
PRESENTACION DI E TRABOU CU TELEFON PA 
HUBENTUD TA EHERECE PA NOS HOBENNAN 

Siman pasa, Minister Endy Croes a reuni cu representantenan 
di Telefon Pa Hubentud. Presente na e reunion tabata 
director di Telefon Pa Hubentud Sr. James Sneek y miembro 
di directiva Sra. Jeanine Tromp. Mandatario di Enseñansa a 
ricibi un presentacion hopi amplio di e trabou cu Telefon Pa 
Hubentud ta eherce pa comunidad di Aruba specialmente pa 
nos hobennan. Sr. Sneek a indica cu tin 148 pais cu tin un 
liña di telefon pa hoben, bou di number ta 174, e ta conoci 
internacionalmente como e Child Helpline International. Na 
Aruba nos ta uza e number 131. 


Dia 20 di november 1999, a lansa Telefon Pa Hubentud como 
un instancia caritativo independiente, cu e number 131 dirigi 
riba mucha y hoben di 8 pa 24 aña. Telefon Pa Hubentud ta 
duna servicio di dos or pa seis or di atardi 365 dia pa aña. E 
yamadanan ta anonimo, confidencial y gratis. Na 2014, Telefon 
Pa Hubentud a lansa un app cu e hobennan por haci uzo di 
dje, entre otro, pa busca informacion. Telefon Pa Hubentud 
tin un total di diesdos (12) “samenwerkings” protocol firma cu 


diferente instancia na Aruba. Tambe, Telefon Pa Hubentud ta 
duna asistencia na Saba y Sint Eustatius. 


Telefon Pa Hubentud ta conta cu 38 boluntario. E directiva di 
Telefon Pa Hubentud ta consisti di cinco miembro boluntario cu 
ta na encargo di planificacion di e fundacion. E staf ta consisti 
di tres persona, un director y dos trahado social. 


Sr. Sneek a splica cu Fundacion Pa Hubentud tin un relacion 
hopi cerca cu scolnan na Aruba. Tur dia Telefon Pa Hubentud 
ta duna charla, tayer, lectura y proyecto tocante e topiconan 
manera, termento, divorcio y sexualidad. Telefon Pa Hubentud 
ta alcansa alrededor di 9000 persona pa aña. Por ultimo, Sr. 
Sneek a indica di algun necesidad cu Telefon Pa Hubentud tin 
y Minister Endy Croes a priminti di sondea e posibilidad pa por 
cumpli cu cierto necesidadnan. Mandatario di Enseñansa ta 
gradici Telefon Pa Hubentud pa e bunita trabou cunan ta eherce 
pa comunidad di Aruba, specialmente pa nos hobennan. 

Un delegacion di Staten di Aruba a haci un bishita na Arubahuis 
na final di e reunionnan di IPKO. 

Na Arubahuis e delegacion a wordo ricibi pa Minister 
Plenipotenciario mr. Ady Thijsen, director a.i. drs. Glenda 
Hernandez y personal di Arubahuis. 


E delegacion a consisti di Presidente di Staten Edgard Vrolijk 
y parlamentarionan Shailiny Tromp-Lee, Marco Berlis, Ricky 


Hoek, Hendrik Tevreden, Reond Santos do Nascimento y 
Micha Raymond. 


Minister Thijsen a gradici e miembronan di Staten pa a acepta 
su invitacion pa bishita Arubahuis y asina por intercambia cu 
e personal riba e reunionnan di IPKO cu a tuma lugar e ultimo 
dianan na Den Haag entre e parlamentarionan di e cuater pais 
den Reino Hulandes. 


Tuma contacto cu Info MinFIC 


INFO 


VIA WHATSAPP 


+297 992-8200 


Nos tey pa contesta bo 
pregunta y ricibi bo sugerencia. 


Ha 

Gobierno di 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

